2. ปัจจัยความเสี่ยง

1. ความเสี่ยงที่เกี่ยวข้องกับสภาวะการตลาด และการแข่งขัน

1.1 ความเสี่ยงในเรื่องราคาที่เพิ่มขึ้นของราคาวัตถุดิบของสินค้า โดยเฉพาะพลาสติก ทองแดง
อลูมิเนียม ซึ่งมีแนวโน้มของราคาเพิ่มขึ้น และราคาน้ำมันที่มีความผันผวนของราคาจำหน่ายที่เพิ่มขึ้น
ส่งผลต่อต้นทุนค่าใช้จ่ายในการผลิตแต่ละสินค้าเพิ่มสูงขึ้นด้วย
และส่งผลต่อความสามารถการแข่งขันการกำหนดราคาขายของสินค้าทั้งตลาดในประเทศและตลาดต่างประเทศ

1.2 ความเสี่ยงจากผลกระทบภัยธรรมชาติที่เกิดขึ้น อาทิ เหตุการณ์น้ำท่วมหนักครอบคลุมไปถึง 39
จังหวัดในประเทศไทยซึ่งหนักที่สุดในรอบหลายสิบปี
เนื่องจากมีฝนตกหนักในหลายพื้นที่ในช่วงเดือนตุลาคม-พฤศจิกายน 2553 โดยเฉพาะอย่างยิ่งใน 12
จังหวัดทางภาคใต้ ก่อให้เกิดความเสียหายอย่างหนักทั้งชีวิตและทรัพย์สินในหลายพื้นที่
ส่งผลต่อการคมนาคมและการค้าขายเป็นอย่างมาก

นอกจากนี้
ยังเกิดเหตุการณ์แผ่นดินไหวที่มีความรุนแรงและเกิดคลื่นสึนามิที่ประเทศญี่ปุ่นในเดือนมีนาคม 2554
ที่ผ่านมา ซึ่งส่งผลต่อการนำเข้าและการส่งสินค้าไปยังประเทศญี่ปุ่นอีกด้วย

บริษัทฯ ได้มีแผนรองรับผลที่อาจเกิดผลกระทบต่อบริษัทฯ
เพื่อให้การผลิตและการส่งมอบสินค้ามีความต่อ เนื่องเป็นปกติโดยเร็วที่สุด

1.3 ความเสี่ยงจากสภาพเศรษฐกิจและการเมืองภายในประเทศ
จากสถานการณ์การเมืองที่ผ่านมาส่งผลต่อความผันผวนในการดำเนินธุรกิจ
การส่งสินค้าวัตถุดิบและชิ้นส่วน ตลอดจนกระบวนการผลิต กระบวนการจัดส่งสินค้า
การชะลอตัวของการจับจ่ายใช้สอยของผู้บริโภค
ซึ่งส่งผลต่อความเสี่ยงต่อการขายสินค้าภายในประเทศ

2. ความเสี่ยงทางด้านการเงิน

2.1 ความเสี่ยงจากอัตราแลกเปลี่ยนเงินตราต่างประเทศ ซึ่งเกิดจากการขายสินค้า
การชำระค่าสินค้า วัตถุดิบ เครื่องจักรและอุปกรณ์ ที่เป็นเงินตราต่างประเทศ บริษัทฯ
ได้ทำสัญญาซื้อขายเงินตราต่างประเทศล่วงหน้า ซึ่งรายการดังกล่าวจะมีอายุไม่เกินหนึ่งปี
เพื่อป้องกันความเสี่ยงของหนี้สินทางการเงินที่เป็นเงินตราต่างประเทศ

2.2 ความเสี่ยงด้านอัตราดอกเบี้ย หมายถึง
ความเสี่ยงที่เกิดจากการเปลี่ยนแปลงที่จะเกิดในอนาคตของอัตราดอกเบี้ยในตลาด
ซึ่งส่งผลกระทบต่อการดำเนินงานและกระแสเงินสดของบริษัทฯ เนื่องจากดอกเบี้ยมีอัตราลอยตัว
อย่างไรก็ตาม ผู้บริหารเชื่อว่า บริษัทฯ ไม่มีความเสี่ยงในอัตราดอกเบี้ยอย่างเป็นสาระสำคัญ
เนื่องจากบริษัทฯ
ไม่มีเงินกู้ยืมและวันครบกำหนดของเงินฝากและสินทรัพย์ทางการเงินอื่นมีระยะสั้นและดอกเบี้ยเป็นไปตามอัตราตลาด

2.3 ความเสี่ยงทางด้านสินเชื่อ คือ ความเสี่ยงที่ลูกค้าหรือคู่สัญญาไม่สามารถชำระหนี้ให้แก่บริษัทฯ
ตามเงื่อนไขที่ตกลงกันไว้เมื่อครบกำหนด
ฝ่ายบริหารได้กำหนดนโยบายทางด้านสินเชื่อเพื่อควบคุมความเสี่ยงทางด้านสินเชื่อดังกล่าวอย่างสม่ำเสมอ
โดยการวิเคราะห์ฐานะทางการเงินของลูกค้าทุกรายที่ขอวงเงินสินเชื่อในระดับหนึ่งๆ อย่างไรก็ตาม
ฝ่ายบริหารไม่ได้คาดว่าจะเกิดผลเสียหายที่มีสาระสำคัญจากการเก็บหนี้ไม่ได้

2.4 ความเสี่ยงจากสภาพคล่อง บริษัทฯ
มีการควบคุมความเสี่ยงจากการขาดสภาพคล่องโดยการรักษาระดับของเงินสดและรายการเทียบเท่าเงินสดให้เพียงพอต่อการดำเนินงานของบริษัทฯ
และเพื่อทำให้ผลกระทบจากความผันผวนของกระแสเงินสดลดลง

  3. ความเสี่ยงทางด้านแรงงาน

ในช่วงปี 2553 ที่ผ่านมา
ในด้านแรงงานอุตสาหกรรมมีความผันผวนในการเคลื่อนย้ายแรงงานไปยังแหล่งที่ให้ผลตอบแทนสูงกว่า
รวมถึงการขึ้นค่าจ้างแรงงานขั้นต่ำและมีแนวโน้มที่จะเพิ่มมากขึ้นในปี 2554
ซึ่งอาจส่งผลต่อต้นทุนที่เพิ่มขึ้นและเกิดภาวะการขาดแคลนแรงงานชั่วคราวขึ้นได้
โดยเฉพาะอย่างยิ่งในช่วงฤดูการผลิตที่เพิ่มสูงขึ้น บริษัทฯ
ได้มีการบริหารจัดการในการสรรหาและคัดสรรแรงงานอื่นมาทดแทนเพื่อให้การดำเนินงานเป็นไปด้วยความต่อเนื่องคล่องตัว

4. ความเสี่ยงทางด้านกฎหมายที่มีการเปลี่ยนแปลง

ในช่วงปี 2553 ที่ผ่านมา ประเทศไทยได้มีกฎหมายและข้อกำหนดใหม่ๆ ออกมาใช้บังคับ เช่น
กฎหมายเกี่ยวกับสิ่งแวดล้อม การอนุรักษ์พลังงาน ข้อกำหนดมาตรฐานผลิตภัณฑ์อุตสาหกรรม เป็นต้น
บริษัทฯ มีหน่วยงานที่รับผิดชอบดูแล และติดตามการมีผลบังคับใช้ของกฎหมายและข้อกำหนดดังกล่าว
พร้อมรายงานให้ผู้บริหารระดับสูงทราบ
และสั่งการให้มีการปฏิบัติให้สอดคล้องหรือเป็นไปตามที่กำหนดไว้ทุกประการ